**הערה למתרגמת – אם יש תרגום של השיר ירח של אלתרמן הוסיפי לתרגום אין צורך כרגע לתרגם את השירים של חיה אסתר ואייל סגל**

פתח דבר**,**

 נדמה שמאז ומעולם הצית הירח את דמיונם של בני האדם. הם נשאו עיניהם אל הכדור הבהיר בשמי הלילה וקשרו לו מיתוסים ורעיונות על מה שאינו נראה ואינו מצוי בשליטה.

הירח, שנודע כ"המאור הקטן לממשלת הלילה", קיבל מקום של כבוד בתרבות האנושית. עמים קדומים סגדו לו; לוחות השנה העברי והמוסלמי התבססו על המחזוריות של מופעי הירח כדי לקבוע את החודשים; התמלאות הירח והתמעטותו סימלו בתרבויות רבות את הנשיות ואת הפריון ועל פיו נעשו חישובי פוריות; יצירות אמנות רבות הצביעו על השפעת הירח על מצבו הנפשי של האדם; ומחקרים רבים בדקו את הקשר בין הירח לבין תופעות טבע שונות על פני כדור הארץ.

תערוכת "ירח" מציגה, באמצעות מופעים מגוונים של הירח ושל האופן שבו הוא משתקף באמנות הישראלית, את השאיפה האנושית אל הנשגב והרומנטי ומצד שני את התעתוע והמסתורין האפל שטמון במציאות הקוסמית החידתית. הקסם וההתפעמות שנלווים לצפייה בירח עומדים בבסיס התערוכה וממחישים יותר מכל את הקשר המורכב של האדם עם גרמי השמיים, קשר שיש בו יראה, סגידה וסקרנות גדולה.

אומנם, שאלות רבות נשארות פתוחות והתערוכה אינה מאירה את הצד האפל של הירח ולא פותרת את שאלת השפעתו על הגורל האנושי או החיים בכדור-הארץ. אך, בנימה אישית, התערוכה מחדדת את העניין בעצם השמימי שמלווה אותנו מדי לילה ומגבירה את השאיפה להגשים את העתידות ולהגיע עד גיל 21 לירח.

ברצוני להודות לשירה פרדימן, אוצרת התערוכה, על חוויה אסתטית ומרתקת ועל אמנות משובחת ומעוררת מחשבה.

בברכת שנה טובה,

יונית קולב רזניצקי – מנכ"לית "נווה שכטר"

ירח – תערוכת תשרי

מאור הלילה ואורו המעניק יופי מיוחד לנוף הארצי, עוררו את היצירה האמנותית מקדמת דנא במוסיקה, בציור, בספרות ובשירה. תערוכת **ירח**, אשר נפתחת עם מולד הירח וננעלת בסוף המחזור הירחי, מציגה יצירות אמנות עכשווית העוסקות במופע הירח ובזיקה החזקה בין האנושות לבין הירח.

ראש השנה הוא חג בלתי שגרתי. בניגוד לחגים אחרים הנחגגים במחצית החודש במשך יום אחד, הוא נחגג בראשית החודש בא' תשרי, במשך יומיים, ומכונה "יומא אריכתא". חודשי השנה העברית מחושבים על פי לוח ירחי. הם מתחילים במולד ירח חדש, ומסתיימים כשהירח מכוסה. בשל כך, נקרא ראש השנה גם "כסה", מלשון מכוסה. בשל הסמיכות שבין כניסת החג לבין מולד הלבנה, והספק באשר לאיזה יום יחול ראש השנה בוודאות, נקבע שהוא ייחגג יומיים.

כבר בימי חז"ל נערכו חישובים מדעיים כדי לדעת מתי חל מולד הירח ולא היה צורך ממשי לחכות לעדים שיבשרו עליו ואז לקדש את החודש. למרות זאת, קבעו חז"ל שמולד הירח יוכרז רק לאחר מתן עדות של ראיית המולד. כדי לבדוק את מהימנות העדים, רבן גמליאל לא הסתפק בתיאור המילולי והכין רישומים של מצבי הירח השונים: "דמות צורות לבנות היו לו לרבן גמליאל בעלייתו על הטבלה בכותל, שבהן מראה את ההדיוטות ואומר להם, הכזה ראית, או כזה". כשהכריזו על החודש, "ראש בית דין אומר 'מקודש', וכל העם עונין אחריו 'מקודש, מקודש'".

מולד הירח נחגג גם כיום במחצית הראשונה של החודש. בדרך כלל, במוצאי שבת לאחר התפילה, מתקיים טקס "ברכת הלבנה" שבו יוצאים המתפללים מבית הכנסת ומברכים את הירח ולעיתים אף יוצאים בריקודים ובשירה. ישנם המתנגדים לטקס זה, משום שיש בו הד לפולחן הירח, שנחשב לעבודה זרה בימי קדם בארץ ישראל. כמעט לכל דת קדומה היה אל ירח, אשר לעיתים היה בזוגיות עם אלת השמש. בירח ראו סמל של החיים המתחדשים תדיר ואף ייחסו לו נפש. פולחן הירח היה מחזורי בהתאם לחילופי צורות הלבנה. התורה ונביאי ישראל לחמו בחריפות רבה בפולחן השמש הירח והכוכבים כצורה בולטת ומובהקת ביותר של עבודה זרה.

כשמסתכלים על הירח הזורח, נדמה שיש לו תווי-פנים, והוא "מסתכל" עלינו; דמות זו מכונה "האיש שבירח". בפולקלור היהודי, זוהתה דמות זו כיעקב אבינו. המלאכים שעלו וירדו ב"סולם יעקב" בחלומו, טבעו את דיוקנו בכיסא הכבוד ובירח.

הירח עודנו נושא מרכזי באמנות הישראלית העכשווית. היצירות בתערוכה בוחנות את הירח, את העדרו או את האור המוקרן ממנו ואת השפעתו על בני האדם.

אמנים: אייל סגל, חיה אסתר, יהודית שלוסברג, יונתן צופי, מאיה כהן לוי, מתן בן טולילה, עמית טריינין, קרן ענבי, שחר מרקוס, שירי דורון.

אוצרת התערוכה: שירה פרדימן

שירי דורון, **ירח בחלם**, מיצב ציורי במרחב ציבורי, 2018, טכניקה מעורבת על קרטון ועץ

## Shiri Doron, A Moon in Chelem, A pictorial installation in a public sphere, 2018, Mixed media on cardboard and wood

ברחבי נווה שכטר, על החלונות, הקירות והעצים, נתלו כ-50 ציורים כהים ועליהם דימויים של אור הירח – בשמיים ובתוך גיגית מים. מחזור ציורים זה מתייחס לסיפור העממי של חכמי חלם, שבו מסופר על אנשי העיירה חלם אשר תכננו לגנוב מהעיירה הסמוכה את בבואת הירח בעזרת גיגית מלאה במים, קרשים ובד. לאחר שהוחזר הירח, תושבי חלם אשר הגיעו לצפות בהסרת הלוט מעל הגיגית, חזו בהשתקפות מושלמת של הירח בתוכה. הם התמלאו שמחה, הודו לאלוהים ויצאו בריקודים.

קבוצת הציורים המציגים את דימויי אור הירח, עוסקת באופני יצירת הדימוי, בגשמיותו ובמשמעותו. אפלטון הציג את עולם העצמים כהעתק של עולם האידאות וראה את העצמים המוחשיים פחותים לעומת האידאות. העצמים ייצגו את האידאות, הרעיונות החשובים ובעלי המשמעות. עבודתה של דורון מעלה על הדעת גם את המושג "סימולרקה" אשר מתייחס לקשר שבין מקור והעתק וליחס שבין פעולת ההעתקה והשיעתוק, בין דמויים לבין מה שהם מייצגים/ייצוגם.

עמית טריינין, **ירח**, 2016, וידאו סטופ מושן חד ערוצי, 02:26 דקות ירח – ברי סחרוף

מילים: נתן אלתרמן, איור: עמית טריינין. אורך 2:28, דקות טכניקה: אנימציית סטופ מושן ממדבקות משרדיות לבנות.

Amit Trainin, **Yareach** **(moon)**, 2016, Stop motion single channel video, 02:26 min

ירח/נתן אלתרמן

גַּם לְמַרְאֶה נוֹשָׁן יֵשׁ רֶגַע שֶׁל הֻלֶּדֶת.

שָׁמַיִם בְּלִי צִפּוֹר

זָרִים וּמְבֻצָּרִים.

בַּלַּיְלָה הַסָּהוּר מוּל חַלּוֹנְךָ עוֹמֶדֶת

עִיר טְבוּלָה בִּבְכִי הַצִּרְצָרִים.

וּבִרְאוֹתְךָ כִּי דֶּרֶךְ עוֹד צוֹפָה אֶל הֵלֶךְ

וְהַיָּרֵחַ

עַל כִּידוֹן הַבְּרוֹשׁ

אִתָּהּ אוֹמֵר **–** אֵלִי, הַעוֹד יֶשְׁנָם כָּל אֵלֶּה?

הַעוֹד מֻתָּר בְּלַחַשׁ בִּשְׁלוֹמָם לִדְרֹשׁ?

מֵאַגְמֵיהֶם הַמַּיִם נִבָּטִים אֵלֵינוּ.

שׁוֹקֵט הָעֵץ

בְּאֹדֶם עֲגִילִים.

לָעַד לֹא תֵעָקֵר מִמֶּנִּי, אֱלֹהֵינוּ,

תּוּגַת צַעֲצוּעֶיךָ הַגְּדוֹלִים.

המוזיקה והקול של סחרוף מעניקים נוכחות ומשמעות עכשווית למלים של אלתרמן, אשר נכתבו בשנת 1938. סחרוף מתייחס הן להלחנות הקודמות והן למילות השיר. הצלילים הקשים של העיר ה"טבולה בבכי צרצרים" משתנים ל/הופכים למוזיקה הרמונית אשר מתקדמת בשביל המתואר בשיר.

הקליפ שיצר עמית טריינין מציג/כולל התייחסות רעננה ואופטימית לקדרות המאפיינת את מילות השיר. המילה "הולדת" בראשית השיר מתייחסת אולי למולד הירח אצל אלתרמן ואולי ליום ההולדת של הילד בקליפ של טריינין, שניהם מצליחים לתת לתופעות בנליות את פאר הראשוניות. אצל אלתרמן ה"שמיים הם בלי ציפור" ואילו בקליפ ישנה/מופיעה ציפור לבנה כבר בראשיתו, אולי מבשרת על ה"סוף הטוב" שבקליפ לעומת התוגה האלתרמנית. המשורר תוהה על מצבו בעולם, הדרך צופה אל האדם, אצל טריינין האב המסור משתמש בדרך כדי להסיר את "תוגת צעצועיך הגדולים". טריינין מתייחס באהבה ובעדינות למטאפורות האלתרמניות אך משנה את אופן ההסתכלות על "הירח על כידון הברוש". בסיומת של השיר, רומז אלתרמן לגורל הנתון בידי האל. טריינין הופך את היוצרות, והאדם, באופן אקטיבי/פעיל, משנה את גורלו ומכניס את אור הירח.

חיה אסתר, אמרה ירח, 2007, תצריב אקוונטיטה משויפת וחומצה חיה, שלוש פלטות, 80X80 ס"מ

Haya Ester (כתוב כך לבקשת האמנית), Said She, the Moon, 2007, Aquatint, Etching and aquatint, spit bite, 80X80 cm

תחושות של מסתורין, קסם, עומק, מלאות וראשוניות אופפות את חיה אסתר בשעה שהיא ניגשת למלאכת ההדפס. שם העבודה לקוח ממדרש המופיע במסכת חולין, שם מקטרגת הלבנה שהיא אינה שווה בגודלה לשמש. האמנית-המשוררת מתארת שבשעה שהיצירה הופכת מחומר מוצק לחומר דק היא חשה את "חותם הנשמה"; חותם זה ניכר גם בשירתה, הגדושה בהתייחסויות לירח. בספר שיריה, "מעשה תהום", מתוארת חווית צפייה בירח אשר מתרחשת בין חלום למציאות ומרובדת בהקשרים קבליים. בשירים יש תהליך של גאולה, איזכורים של האור הגנוז וכמיהה לשלב בין ממד הזמן החולף והנצחי-האלוהי.

"הִתְעַבַּרְתִּי בַּיָּרֵח/הוֹי הָאוֹר הַגָּנוּז/ הִתְמַלֵּאתִי שֶׁמֶשׁ/לְבָנָה הִתְמַזְּגָה בַּחַמָּה/ שֶׁמֶשׁ וְיָרֵחַ כְּאֶחָד" (מתוך השיר: התעברתי בירח)

"מְּאֹד הָיָה יָרֵחַ מִתְקַסֵּם בָּאֲנָשִׁים חִרְמֵשׁ לוֹ בַּסַּהַר מַזֶּה אֶת הַכֹּסֶף נוֹטֵף וְכוֹסֵף/מְּאֹד מְּאֹד אֲנִי טוֹרֶפֶת/מְאֹדִי שִׁחֵר לַשַּׁחַר/ אַי קָרְאָה הַזְּאֵבָה לַיָּרֵחַ אַי אַי הַשֶּׁמֶשׁ שֶׁלִּי אֵינָה שׁוֹקַעַת בַּיָּרֵחַ שֶׁלִּי אֵין לִקּוּי"

"מְחֻבֶּקֶת יָרֵחַ שֶׁכָּמוֹנִי מְחַבֶּקֶת נָהָר אָרֹךְ אָרֹךְ שֶׁל רוּחוֹת/מִי אֵלֶּה? אֵלֶּה הַנְּשָׁמוֹת הַכֵּהוֹת הָעוֹזְבוֹת אֶת נַפְשִׁי הוֹלְכוֹת מִמֶּנִּי/וַאֲנִי נִקְטֶפֶת וְעוֹלָה/זֶה טוֹב זֶה מַדְהִים זֶה נִפְלָא/פִּתְאוֹם הִתְעוֹרַרְתִּי/ הַשָּׁמַיִם הָיוּ מְעָרוֹת מְעָרוֹת הַכָּתֹם נִמֵּר אֶת עֵינַי"

"פִּתְאוֹם הָיוּ הָמוֹן יְרֵחִים/יְרֵחִים יְרֵחִים פּוֹרְטִים עַל הַיָּם/ הַיָּפֶה בַּיְּרֵחִים חַרְטוֹם הָרוּחַ פּוֹנֶה אֵלַי פְּנִימָה""

(מתוך השיר: מאד היה ירח מתקסם)

שחר מרקוס, **מלך הפלאפל,** 2016, וידאו חד-ערוצי, 08:05 דקות

Shahar Marcus, **King of Falafel**, 2016, HD single channel video, 08:05 min

"המשימה: דגל ישראל על הירח", אינה כותרת המשנה של עבודתו של שחר מרקוס משנת 2016, אלא כותרת מידיעה עיתונאית לפיה עמותה ישראלית תטיס בדצמבר הקרוב חללית לירח ותניף שם את דגל ישראל, אשר, כידוע, מסמל נוכחות ושייכות. בשנת 2016, יצר מרקוס עבודת וידאו שבה הוא נראה צועד על הירח בבגדי אסטרונאוט לבנים מעוטרים בדגל ישראל ובסמל מגן דוד. כפי שצפוי לקרות במציאות, מציב מרקוס דגל ישראל גדול המסתיר את הדגל האמריקאי ובהמשך מציב בהצלחה על הירח דוכן פלאפל – הסמל הישראלי האולטימטיבי. באופן אירוני, חד וסאטירי מתייחס מרקוס מחד גיסא אל מרוץ החלל שהתנהל בין ארצות הברית לברית המועצות, ומאידך אל הקולוניאליסטית של התקופה החלוצית בארץ ובאזור השטחים כיום. עבודה זו ממשיכה את העיסוק רחב-ההיקף של מרקוס בסמלי תרבות ובטקסי אוכל בתרבות הישראלית.

יונתן צופי, **מחשבות על בריחה**, 2013, שמן קנולה וגרפיט על נייר, 100X70 ס"מ

Yonatan Zofy, **Thought of Escape**, 2013, Canola oil and graphite on paper, 100X70 cm

יונתן צופי, **ירח**, (דיפטיך), 2018, גרפיט ועיפרון על נייר, "ירח א" 52X84 ס"מ, "ירח ב" 59.5X84 ס"מ

Yonatan Zofy, **Moon**, (Diptych), 2018, Pencil and graphite on paper, "Moon A" 52X84 cm, "Moon B" 59.5X84 cm

לפנינו דיפטיך, מעין רישום-תבליט, שבו ממשיך צופי לחקור את החומריות והפיזיות של הגרפיט, העיפרון והנייר. ברק הגרפיט המייצר החזרי אור, ופני השטח של הנייר המתעוותים והופכים לגליים בעקבות פעולת הרישום החזקה, לוקחים את פעולת הרישום אל הקצה. הירח המשייט מעל פני המים מזכיר את הקשר בין הירח לבין גאות ושפל. מתקיימת הלימה בין נושא הרישום לבין מה שמתרחש בו. כפי שהירח גורם לגאות ולשפל ולתנודות הגלים, כך הגרפיט על הנייר הופך אותו לחומר מבריק שנראה כמעט כראי. כמו כן, מבקש צופי ברישומיו להוציא, כדבריו, את העקבות של 'יד האמן הרגישה' ומטענים פסיכולוגיים אפשריים ולזקק אותו כך שיוכל, בעזרת תכונותיו האובייקטיביות, לרומם את הצופים מתוך הרגע.

ברישום "מחשבות על בריחה" המוצג בחדר הבא, נראה נוף עץ המחולק בדומה לדיפטיך, ומשרה אווירת מסתורין. גם ביצירה זו, כותרת העבודה מתייחסת גם לדימוי וגם לחומר, הרישום מאפשר מפלט בלילה החשוך. שמן הקנולה, המשפיע על צבעו של הגרפיט ברישום, ממשיך להתפשט לאחר הרישום ויוצר כתמים על פני הנייר החשוף. ברישום יש/מתקיימת אפשרות לבריחה תודעתית אל תוך הלילה, בדומה לבריחה של השמן עצמו אשר הכתים את הנייר.

יהודית שלוסברג יוגב, **צעד קטן לאדם**, 2018, וידאו חד ערוצי, 07:20 דקות

Yehudit Shlosberg Yogev, **One Small Step for Man**, 2018, HD single channel video, 07:20 min

עבודת הווידאו של שלוסברג יוגב מחדדת את העיסוק, המתרחש בכל העבודות בתערוכה, בקשר שבין האדם לירח וביומרה האנושית לשנות את סדרי הטבע. בעבודה נראה ירח ענק נוחת במדבר יהודה ואדם יחיד מגלגל אותו באופן סיזיפי ואבסורדי במעלה ההר. עבודת הווידאו צולמה בצפון מדבר יהודה, בליל ירח מלא אשר שימש גוף תאורה "אמיתי" ותרם לתחושה האפוקליפטית העולה מן העבודה. במהלך הצילומים, היה הלילה באופן לא מתוכנן למסע מסתורי רב תהפוכות, שהתחיל בליקוי ירח מפתיע והסתיים ברוח עזה, בד הירח הענק היה למפרש שאיים להעיף את ההלך שבתוכו.

המיקום שבו נראה ההלך דוחף את הירח נבחר בשל הגבעות הרכות של נבי מוסא אשר מזכירות את פני השטח של הירח אך גם משום/בשל ההיסטוריה הפלסטינית-מוסלמית, שסמלה הוא הסהר, הקשורה לאתר.

 עבודותיה של שלוסברג-יוגב נוגעות בהמצאות האנושיות דוגמת פצצות האטום, חקר החלל וההגעה לירח, שהתרחשו בעקבות מרוץ החימוש. האמנית רואה בהישגי האנושות אשר הושגו בזכות מרוץ החימוש עניין מטלטל ומגיבה לתחושה זו בעבודה.

אייל סגל, **רעוע,** 2012, שמן על בד, 20 X 30 ס"מ

Eyal Segal, Unsound ,2012, Oil on Canvas, 20 x 30 cm

אייל סגל, **רעוע - אוקטפטיך,** 2015, שמן על בד, 66 X 102 ס"מ

Eyal Segal, Unsound **- Octaptych,** 2015, Oil on Canvas, 102 x 66 cm

צורות מטושטשות, אולי קרעי ההשתקפות של אור ירחי או הד של חלום, מוצבות על רצפת הגלריה כאובייקט פיסולי המורכב מחמישה ציורים. כמו שיר הייקו קצר, מצביעה יצירתו של סגל על המופלא המובן מאליו, הנסתר לעיתים מן העין, ומאפשרת לצופים לראות אותו.

השיוט בין הערות לבין תת המודע מאפיין את סגל הן כאמן והן כמשורר ובכך הוא מאפשר צפייה מהורהרת הקרובה לתחושה מיסטית. כמו המחשבות הנערמות זו על זו בשעת החלום, כך סגל בוחן את עצמו. הוא עובר בין מדיום למדיום וממשיך לעבוד על הציורים במשך זמן ממושך. משיכות המכחול האקספרסיביות, הסערה והדמיון, התחושה האטמוספרית והעיסוק באור מרפררים ליצירתו של הצייר האנגלי ויליאם טרנר. אצל סגל, מעבירה הקומפוזיציה השבורה תחושה של מקום לא ברור ושל חוסר יציבות – מעין מפה של הנפש ושל תת המודע.

מתוך השיר "חלומות", מאת סגל:

"בְּתוֹךְ אֳנִיַּת הָאִי שַׁלִּיטָה/ לֹא תּוּכַל לָדַעַת/רַק לִזְכֹּר אֶת הַהַרְגָּשָׁה.

לַחֲזֹר לְעוֹד סִיבוּב/וְעוֹד שִׁיּוּט/בַּחֲלָלִית, סָמוּךְ לַתּוֹדָעָה".

מָקוֹם אַחֵר/וְכָכָה פִּתְאוֹם/עֵר".

מאיה כהן לוי, **ירח מלא 1** ו**ירח מלא 2** ,?, תצלום מקולף,? 78X127 ס"מ כל אחד

Maya Cohen Levy, Full Moon,?, Peeled Photograph, 78X127 cm each

בדיפטיך הצילומי ירח 1 ו-2, משבשת כהן לוי את מעשה בראשית. במקום להאיר את הארץ, כפי שמתרחש בליל ירח מלא, הארץ חשוכה ואילו השמים מוארים באור פצוע ומסוכסך. השמים השחורים קולפו מקדרותם ואילו הארץ אפלה. אורו המופלא של הירח אשר מתגלה זורח או שוקע בצד ימין ממלא את עצמו בזוהר. משמאל ניצבים צללים אנושיים לצד שיח או עץ שמאחוריו נראה הירח כבבואת אור, אינו מאיר להם את הדרך ומשאיר אותם בחשיכה.

כהן לוי מתייחסת אל הדף הצילומי כאובייקט ובו היא מפרקת בלהב הסכין את הסדר של הנייר המודפס ומרכיבה אותו מחדש במעין תבליט צילומי. הפירוק החד משאיר סימני קיווקוו אלכסוני, המגלה את שאריות הדף הלבן ובו נראה זוהר הרקיע המשובש. האור המופץ מהיצירה נובע דווקא מלובנו הדק של שארית דף הצילום ולא מזה של הירח.

סצנות ליליות שבהן אור וצל מודגשים ושל הירח על מופעיו, הם רעיונות מרכזים ביצירתה של כהן-לוי. רעיונות אלה/מוטיבים אלה מאפשרים מבט אפוף מסתורין בטבע, ולצדם מבצעת האומנית התערבות החותרת תחת מדיום הצילום ומביטה ישירות באור הירח.

מתן בן טולילה, גדר וענן, 2014, שמן על בד, 2014, 111X155 ס"מ

Matan Ben Tolila, Fence & cloud, 2014, Oil on canvas, 111X155 cm

מתוך החשיכה נפרע נוף ובו מתרחשת סצנה מסתורית גועשת, כמו חור במסך אשר חושף תפאורה ללא חוקיות מוכרת, מעין חיזיון נטול אנשים, שבו מתרחש אולי ליקוי ירח ואולי הלבנה הופכת את עצמה לעיגול שחור. הצופה כלוא בחלל שחור, אולי במערה, ואינו יכול להתמסר באופן טוטלי אל הנוף המהפנט שבו תלוי הירח השחור בשמים מעל גוף מים מרצד בצבעוניות ססגונית. שלא כמצופה, משתקפים במים אלמנטים שונים מאלה? שנמצאים בשמיים, במרכז ישנה נקודה צהובה המזכירה דווקא שמש ואילו בצדדים יש צורות הנדמות לאוניות שטות. הציור מתאר מעין רגע עדין בין שמים לארץ, בין הרהור לאמירה.

מעשה האמנות אצל בן טולילה אינו מהלך תודעתי שרירותי של ציור פיגורטיבי מדויק. ראשית הציור אינה באידאה/ברעיון מכוון אלא בהנחת כתמים באופן אקראי ומופשט; כמו הכאוס הבראשיתי, גם כאן המאור הקטן נוצר/נברא? מתוך תוהו ובוהו אבסטרקטי/מופשט, תוך השהייה מכוונת אשר יצרה התלכדות טבעית של הכתמים אשר גילו/חשפו?? דימוי שאינו שגרתי.

קרן ענבי, ירח בגני מיצב מיוחד לחלל גלריה שכטר, 2018, דיו ועפרונות צבעוניים על מיילר, פרספקס, מיכל זכוכית עם דיו נוזלי, עיגולי פרספקס: קוטר 55 ס"מ, 45 ס"מ, ציור, מיכל זכוכית: 40X100 ס"מ עומק 37 ס"מ.

Keren Anavy, A Moon in My Garden Site-specific installation for Neve Schechter Art Gallery,2018 ink and colored pencils on Mylar, plexiglas, Glass container with liquid ink Plexiglas circle 55 cm, Plexiglas circle 45 cm, glass container 37X40X100 cm.

מיצב זה מתייחס לשלל תכונותיו של הירח, הגלויות והנסתרות, ויוצר התקה של השפעת הירח על כדור הארץ לתוך חלל הגלריה. מוטיב חוזר בתערוכה הוא ניסיון השליטה בטבע ובמעשה האמנות. מוטיב זה מודגש ביתר שאת אצל ענבי, שכן היא מתמסרת ל"חוסר השליטה" מצד אחד ומאפשרת לטבע, לדיו, לעשות כרצונו ולצמוח באופן אקראי במעלה המגילה הטבולה במיכל עם חומר, ומצד שני היא מדייקת בעבודתה עם הדיו שהוא מטבעו חמקמק וסורר.

ציורי הדיו התפתחו בסין וביפן והם קשורים ישירות לבודהיזם ולתורות מזרחיות נוספות שבהם המוטיבים של שליטה וחוסר שליטה הם מושגי יסוד. ענבי ממשיכה מסורות האלה ואינה מנסה לתעד את מראות הטבע, אלא לתפוס את רוחו באופן תמציתי בעזרת האלמנטים השבריריים הזמניים של המים – צבעי העיפרון והצלליות.

שם המיצב מתייחס לגוף עבודותיה של ענבי אשר נע סביב טבע וצורות אורגניות, שדרכם היא בוחנת הקשרים סוציולוגים ותרבותיים. בשנים האחרונות, עסקה/עוסקת? ענבי במחקר של הטבע האורבני והקשריו/ובהקשריו הפוליטיים והפילוסופיים.